[{"text_idx": "#000008", "text": "Yn amlwg tydi o heb newid dim, achos mae o\u2019n fwy cranky nag erioed! Hwn yw\u2019r trydydd llyfr yn y gyfres hoffus gan Lleucu Fflur Lynch, gyda lluniau gan Gwen Millward. Mae ei lluniau\u2019n ysgafn ac yn hwyliog, ac yn cyfleu ystumiau\u2019r cymeriadau\u2019n dda. Gyda llaw, welsoch chi gi mwy ciwt \u2019rioed?"}, {"text_idx": "#000009", "text": "Dwi\u2019n licio\u2019r gyfres yma. I feddwl bod y Dyn Dweud Drefn yn gallu bod yn hen foi bach pigog, fedrai\u2019m helpu ond ei licio. Mae o fel petai o\u2019n fy atogffa o rywun, ond fedra i ddim meddwl yn union pwy. Cyfuniad o wahanol bobl ella - cymeriadau sarrug fatha Mr. Wilson, y dyn drws nesa o Dennis the Menace, Victor Meldrew o\u2019r sitcom One Foot in the Grave, a thipyn bach o Gru o Despicable Me hefyd."}, {"text_idx": "#000010", "text": "Un peth sy\u2019n siw\u0302r, mae o\u2019n hynod o lwcus cael cyfaill mor ffyddlon a chle\u0302n a\u0302\u2019r hen gi bach druan. Hyd yn oed pan mae\u2019r Dyn Dweud Drefn yn ei hwyliau gwaethaf (ac yn bod reit hyll weithia) mae Ci Bach wastad yno i helpu."}, {"text_idx": "#000011", "text": "Mae\u2019n debyg fod y Dyn Dweud Drefn yn fwy o arddwr nac ydi o o beldroediwr, achos tydi o\u2019n cael fawr o lwc gyda\u2019r be\u0302l nes i\u2019r ci bach roi help llaw. Tybed a fydd y ci bach yn gallu gwireddu breuddwyd y Dyn Dweud Drefn o sgorio go\u0302l y ganrif? Fydd \u2019na we\u0302n ar ei wyneb yntau dal i ddwrdio fydd o erbyn diwedd y stori?"}, {"text_idx": "#000012", "text": "Mae LLEUCU LYNCH yn enedigol o ardal Llangwm. Mynychodd Brifysgol Aberystwyth lle graddiodd yn y Gymraeg yn 2017. Fel rhan o\u2019i chwrs dilynodd fodiwl Ysgrifennu Creadigol, ble lluniodd bortffolio o lenyddiaeth i blant, ac yn"}, {"text_idx": "#000013", "text": "portffolio hwnnw y gwelodd Y Dyn Dweud Drefn olau dydd am y tro cyntaf. Ar hyn o bryd mae\u2019n gweithio fel Swyddog y Wasg gydag S4C yng Nghaernarfon."}, {"text_idx": "#000017", "text": "Nid ydym yn gyfrifol am gynnwys gwefannau allanol."}, {"text_idx": "#000019", "text": "Menter gwirfoddol yw So\u0302n am Lyfra sy\u2019n darparu adolygiadau dwyieithog o lyfrau Cymraeg i blant a phobl ifanc. Bydd hefyd yn cynnig llwyfan i sgyrsiau a thrafodaethau am lyfrau. Rydym yn gweithredu\u2019n gwbl annibynnol ac yn gwerthfawrogi unrhyw roddion all ein helpu i gyflawni'r nodau hyn. Bydd eich rhodd yn help i ni gynnal y gwasanaeth."}, {"text_idx": "#000020", "text": "So\u0302n am Lyfra is a voluntary venture that provides bilingual reviews for Welsh children and young people\u2019s books. It shall also be a platform for conversations and discussions about books. We operate totally independently and we appreciate any donations that help us to achieve our goals. Your kindness will help us maintain the Service."}]